Repunta en Santiago con seis casos activos no centro loxístico de Correos e 86 pendentes de resultado | Noticias de Galicia | CRTVG\nPublicado o 25/08/2020 09:43\nEn Galicia, seguimos na mesma serie, superando os 200 positivos diarios. Esas cifras contemplan os infectados no gromo das instalacións de Correos.\nGromo no centro de Correos da Lavacolla\nA repunta de casos na área sanitaria de Santiago incrementouse nas últimas horas coa detección dun gromo no Centro de Tratamento Automatizado que ten Correos na Lavacolla. Hai seis casos confirmados e 86 empregados pendentes do resultado da PCR.\nO Servizo Galego de Saúde realizou este luns probas PCR na residencia de maiores Volta do Castro de Santiago de Compostela, 131 a usuarios e 162 a traballadores, tras o positivo dunha traballadora.\nSegundo informa a área Sanitaria de Santiago e A Barbanza, foi un equipo de enfermería o que se desprazou este luns á residencia de maiores situada na capital galega ao coñecer o caso.\nTres positivos na residencia DomusVi de Lalín\nAdemais, os casos de covid-19 vinculados co concello coruñés de Melide ascenden esta tarde a 53, tras detectarse nas últimas horas 11 novos positivos localizados despois do estudo feito entre mozos de entre 18 a 30 anos.\nEn Lalín xa son 3 as persoas contaxiados na residencia de maiores Domus VI. Trátase, segundo Sanidade, dun usuario e dúas traballadoras.\nEn Santa Comba hai 25 casos de coronavirus\nUn tractor cun atomizador desinfecta Santa Comba. Varios casos illados e un gromo cunha vintena de positivos obrigan a extremar as precaucións.\nUnha festa familiar de aniversario foi a orixe. Un dos partipantes, procedente da Coruña, advertiu axiña de que dera positivo e acelerou o rastrexo de contactos. Habería un cento de veciños confinados e unha recomendación mentres non se saiban todos os resultados.\nE queda no aire a agardada reapertura da escola infantil municipal, prevista para o 4 de setembro


Taboleiro | IES Xermán Ancochea Quevedo\nPresentación do curso académico 2019/2020.\nMar, 15/10/2019 - 09:53\nO xoves, 17 de outubro no salón de actos do centro, ás 19:00 horas, ten lugar a reunión inicial de presentación do curso académico cas familias do alumnado do centro, na que participarán as titoras e titores dos diferentes grupos así coma tamén os membros do equipo directivo de acordo co seguinte programa:\n1. Intervención do equipo directivo:\nOferta educativa e datos de matrícula.\nCalendario escolar e horario xeral do centro.\nServizos educativos complementarios: transporte e comedor.\nActividades extraescolares e complementarias.\n2. Reunión cas titoras e titores de grupo:\nFuncións das titoras e titores.\nFuncións do departamento de orientación.\nHorario do grupo.\nProgramación da titoría.\nXustificación das faltas de asistencia do alumnado.\nCriterios de promoción e titulación.\nMedidas de atención á diversidade.\n3. Aperitivo na cafetería do instituto.\nA continuación preséntanse os cadernos ca información desta actividade para cada nivel educativo:\n1º Ciclo medio.\nPrograma de Becas da Fundación Amancio Ortega.\nXov, 26/09/2019 - 17:18\nMér, 11/09/2019 - 08:33\nA Fundación SEPI, F. S. P., de conformidade cos termos do contrato de data 15 de marzo de 2019, subscrito coa COMPAÑÍA ESPAÑOLA DE SISTEMAS AERONÁUTICOS, S.A., convoca 14 bolsas correspondentes ao Programa CESA FP 2019 - 2º Proceso, para técnicos superiores de formación profesional.\nBolsas de carácter xeral para o curso académico 2019/2020.\nLun, 02/09/2019 - 12:07\nCentros residenciais docentes. Curso académico 2019/2020\nVen, 07/06/2019 - 11:25\nLun, 03/06/2019 - 11:57\nO mércores, 5 de xuño de 2019, desenvólvese a actividade de acollida para o alumando de 6º de educación primaria do CEIP Manuel Bermúdez Couso de A Pobra de Trives e do CEIP de Manzaneda, adscritos ao noso IES para os estudos de ESO. Pola mañá, a partir das 10:45 horas ten lugar a actividade co alumnado e pola tarde, a partir das 15:00 horas, desenvolverase a charla informativa cas familias do alumnado. Nos documentos expostos a continuación, pódese ver o contido máis detallado desta xornada:\nMér, 29/05/2019 - 09:56


Axenda da fin de semana para #ANosaBase | Unión Deportiva Ourense\nHome / NOTICIAS / Axenda da fin de semana para #ANosaBase\nAxenda da fin de semana para #ANosaBase\npor Javi Taboada Valdés el 2 diciembre, 2017 con No hay comentarios\nNovo fin de semana de competición e os conxuntos de base da UD Ourense póñense o traxe de faena para sair a competir e divertirse sobre o terreo de xogo.\nAntela CF – UD Ourense (Sábado, 12:30 h. A Moreira)\nO conxunto adestrado por Agustín busca voltar a senda do triunfo despois do tropezo do pasado fin de semana diante do líder, o Chantada, no que as opcións de liderato se esfumaron a 4 puntos. Agora toca visitar a cancha do terceiro da táboa, o Antela, que marcha empatado a puntos cos vermellos. Partido compricado para os nosos, no que deberán dar todo sobre o céspede.\nEDC Verín – UD Ourense (Sábado, 18:00 h. A Granxa)\nNovo derbi para o conxunto adestrado por Luis Vilachá, que ten unha nova oportunidade de voltar a sumar puntos na súa loita por saír da parte baixa da táboa. Despois de que a vitoria se escapase no último suspiro fronte o Pabellón, chega o turno de visitar Verín, equipo de mitad de táboa e que ven de caer por 6-1 no seu último partido.\nUD Ourense “B” – A Peroxa CF (Sábado, 16:00 h. Colexio Miraflores)\nTrala derrota sufrida no derbi fronte o filial do Ourense CF, chega o momento de recuperar sensacións e voltar a sumar uns valiosos puntos diante dun rival que precede os vermellos na táboa, aventaxándoos en 4 puntos. Os pupilos de Luis González buscarán a segunda vitoria do curso e seguir progresando na súa formación de cara a vindeira tempada.\nUD Ourense – CD Velle (Sábado, 17:45 h. Colexio Miraflores)\nTrala vitoria da pasada fin de semana en Xinzo por 1-2, o conxunto adestrado por Bruno regresa a Miraflores para actuar coma local e nunha situación envexable. Os vermellos son cuartos con 24 puntos a 3 dos dous líderes e empatados a puntos co Velle, rival do partido do sábado. Encontro de vital trascendencia para os nosos, que queren superar a un rival directo en resultado e na táboa. Un dos encontros destacados da fin de semana.\nUD Ourense “B” – SD Valenzá (Domingo, 11:30h. Colexio Miraflores)\nNovo encontro para o segundo equipo infantil, que marcha segundo na táboa e quere conservar ese posto privilexiado para que en caso de ascenso do primeiro equipo a liga galega, podan optar a dar o salto de categoría. Os vermellos recibe na casa o Valenzá, equipo da parte baixa da táboa e que en 8 xornadas tan so sumou 7 puntos. Nova oportunidade para un equipo que ven de golear o Monforte por 1-8 e que quere seguir arriba na táboa.\nCP Calasancio – UD Ourense (Sábado, 12:00 h. Os Escolapios)\nDespois de superar con contundencia o Ourense CF a pasada fin de semana por 3-1 en Miraflores e de sumarse o carro dos equipos punteiros da Liga, o primeiro equipo alevín adestrado por Álex Castro visita Monforte para enfrontarse a outro rival directo, o Calasancio. Os monfortinos están empatados a puntos cos vermellos, polo que unha vitoria faría que os nosos escalasen novas posicións e se asentasen nos postos que dan acceso o sector galego.\nEDC Barbadás – UD Ourense “B” (Domingo, 11:45 h. Os Carrís)\nO segundo equipo alevín, que caeu o pasado fin de semana fronte o Verín na casa por 2-5, visita desta vez Os Carrís para enfrontarse a EDC Barbadás. Partido moi compricado para os intereses do filial alevín, pero no que tratarán de sacar un bo rédito e amosar o millor nivel posible.\nUD Ourense “C” – AD Bosco “C” (Sábado Colexio Miraflores)\nO terceiro equipo alevín, invicto no campionato ata o momento, recibe no Miraflores o AD Bosco “C”, nun encontro amigable, xa que os vermellos descansarán esta xornada o igual que a pasada.\nCP Calasancio – UD Ourense (Domingo, 12:30h. Os Escolapios)\nTrala derrota no derbi do pasado fin de semana pola mínima diante do Ourense CF. O conxunto benxamín da UD Ourense visita terras monfortinas na procura dunha vitoria que lles permita escalar posicións na táboa. Enfronte estará o Calasancio, terceiro clasificado da táboa e que loita por meterse nos postos que dan o privilexio de xogar a fase final galega.\nUD Ourense “B” – Pabellón “B” (Domingo, 10:30h. Colexio Miraflores)\nO segundo equipo benxamín recibe na casa o filial do Pabellón, nun partido de altos vos e nun derbi con sabor añejo. Os vermellos queren seguir progresando na súa formación e tratarán de superar a un rival moi compricado tanto coma local como a domicilio.\nRibeiro FC – UD Ourense (Venres, 18:40 h. O Xestal)\nDespois de golear o Pabellón Promesas por 12-1, o conxunto prebenxamín da UD Ourense recibe en Miraflores a un rival da parte baixa da táboa, o Ribeiro. Os vermellos que marchan segundos na táboa tratan de reducir diferenzas co líder, o Bosco, que marcha líder con dous puntos máis que os nosos pequenos. Partido importante para os nosos, que tamén queren poñer terra de por medio cos inmediatos perseguidores.\nDescansa UD Ourense “B”\n05 días 05 horas 28 minutos 57 segundos


“LEVANTAMANTO DAS VÍAS EN CHAPELA”\nMANIFESTO VISITA DO PAPA\nAs asociacións, colectivos e partidos políticos que asinan, por medio do presente documento queren facer constar:\nA historia humana comproba que a relixión perverte o concepto do home ao respecto da vida e do Universo; que o transforma nun covarde submiso antes as forzas cegas da natureza.\nSe vostede pensa que hai un deus, que o home foi “criado” e lle foi prohibido xantar o froito da “árbore do coñecemento”, que foi desobediente, que é un “anxo caído”, que está a pagar a penitencia polos seus pecados, entón pertence ao grupo dos que pasan seu tempo rezando para satisfacer a un deus iracundo e ciumento.\nSe, en contrapartida, pensa que o Universo é un gran misterio, que o home é produto da evolución, que nace sen calquera coñecemento previo, que a intelixencia é froito da experiencia, entón vostede usa seu tempo e enerxía para mellorar a súa condición, na esperanza de garantir unha pequena felicidade para si e para seus semellantes. A vostede nos diriximos.\nSe o home foi “criado”, entón alguén cometeu un grave engano. É inconcibible que calquera forma de intelixencia desperdiciara tanto tempo e esforzo para producir un fragmento de vida tan inferior, con todas as “doenzas herdadas pola carne” e con toda a miseria e sufrimento que son parte tan esencial da vida.\nNo caso concreto dos que vivimos nesta parte do Mundo denominada Galicia, a Igrexa Católica aprovéitase dunha tradición secular, como é a celebración dos nacementos, para incrementar de forma ilexítima a súa implantación social. O bautizo non é unha simple celebración, é un “sacramento” que presupón o ingreso do recen nacido nunha comunidade relixiosa e provoca que moitos cidadáns, ao acadar a maioría de idade, se atopen formando parte dunha confesión relixiosa que non escolleron e que non se corresponde coas súas ideas. Se vostede é parte dese grupo de homes e mulleres que non queren estar nese club ao que pertence sen que ninguén lle preguntara a súa opinión, saiba que está en situación de reverter esta situación e evitar que esa confesión relixiosa obteña proveito da súa pasividade, pois é posible exercer o lexítimo dereito á apostasía.\nMoitas son as persoas que, sen ter devoción relixiosa nin solicitalo expresamente, foron bautizadas e, como consecuencia, figuran oficialmente como “crentes” na base de datos da Igrexa Católica. Esta base de datos é utilizada polo organismo relixioso para imporse un estatus privilexiado, reclamar subvencións e axudas ao Estado e forzar a todo tipo de institucións públicas a tomar decisións que van contra vostede como ser único, libre e extraordinario.\nExiste un procedemento para que a Igrexa Católica suprima os datos do libro de bautismo e oficialmente deixe de contar connosco como afiliado á súa relixión. Este procedemento denomínase apostasía, que non é outra cousa máis que a solución a tantos séculos de opresión, condena, manipulación ideolóxica, castracións psicolóxicas e un sen fin de vulneracións dos dereitos e liberdades que temos como seres humanos.\nCremos necesario o dereito de negarlle á Igrexa e seus bispos esa propiedade que se auto outorgaron sobre a vida e a morte dos demais, a sexualidade e a familia ou sobre o que está ben e o que está mal. Pero é que ademais cremos que o feito de liberármonos “oficialmente” do xugo e custodia desta camarilla debe ser un acto de celebración público e colectivo.\nÉ por iso que os colectivos, asociacións e partidos políticos que asinamos invitamos á cidadanía a exercer ese dereito nun acto de celebración público e colectivo, dirixido contra quen, dende hai dous mil anos, dirixe e goberna a vida pública e privada de cada un dos habitantes deste noso país.\nOs que nos expresamos de acordo con este manifesto queremos, tamén, tal e coma establece o artigo 16 da Constitución española, que desapareza calquera simboloxía relixiosa nos actos de carácter público, xa sexan os crucifixos das escolas ou das tomas de posesión dos ministros ou a presenza das corporacións municipais das procesións, en tanto en canto representan a crentes e non crentes e, a tal fin, expresamos o noso desexo de que a Administración Pública, en todas as súas manifestacións locais, provinciais, autonómicas ou estatais teña finalmente en conta a aconfesionalidade expresada no texto constitucional, desaparecendo a simboloxía relixiosa da actividade e do protocolo, entendendo que, en todo caso, esa simboloxía debe quedar estritamente reducida ao ámbito privado.\nFinalmente, pensamos que este actual momento de crise, no que se obriga á cidadanía a perder moitos dos seus dereitos, é o instante perfecto para facer desaparecer da vida pública calquera tributo ou imposto que o Estado español siga a pagar “relixiosamente” a esoutro Estado disperso por todo o mundo, pero que ten a súa sé central encravada en Roma.\nPorque é de xustiza o esiximos.\nNon á lei de familia!\nA FPG rexeita a lei de familia polo seu carácter patriarcal e retrógado.\nprotesta contra a lei de familia,o día 28 de xuño diante do parlamento galego.\nPosicionamonos en contra desta lei apoiando a todos os movementos que a pe de rúa a rexeitaron dunha maneira activa .Dende a FPG entendemos que esta nova norma xa en vixencia supon un atraso nos dereitos e liberdades das mulleres galegas,recuperando o seu rol machista e entendendo o papel da muller únicamente como nai e coidadora.Promove as privatizacións dos servicios públicos , falta da libertade na decisión da maternidade e agrava máis a desigualdade xa existente .Coma sempre ante a crise do Capital os recortes os sufrimos as mulleres.\nimaxe da plataforma organizacións feministas\nA continuación compartimos e asinamos o MANIFESTO DA PLATAFORMA DE ORGANIZACIÓNS FEMINISTAShttp://www.nonaleidefamilia.org/.\nREXEITAMOS A LEI DO CANON DA AUGA\nMANIFESTO DA PLATAFORMA CONTRA A LEI DE AUGAS\nA auga é fundamental para as persoas, os animais e as plantas; é indispensable para a vida\ne para o sostemento do planeta polo que debe considerarse pública e universal, e debe cumprir\nantes de nada una función social de alimento e de hixiene. Neste sentido toda normativa sobre as\naugas deberá prohibir que se privatice, se saque beneficio ou se especule coa auga.\nAs organización asinantes asumimos a sustentabilidade e a racionalidade como principios\nnos que asentar a xestión deste recurso básico para a vida.\nOs gobernos deben garantir o subministro e a calidade da auga para o consumo e o uso\nresponsable a toda a poboación, con independencia de si viven no rural ou en áreas urbanas ou do\ngrado de dispersión do asentamento. Tamén deben garantir os gobernos auga suficiente e de\ncalidade para os animais e para a agricultura labrega como actividade de produción de alimentos\nA Lei de Augas de Galicia, supón o apropiamento e a privatización de todas as augas de\nGaliza, fixando ademais prezo a auga, un canon que establece sobre toda a auga, a maiores do\nprezo do subministro que determinan os concellos ou as entidades subministradoras e a maiores\ntamén do canón de vertido ou coeficiente de vertedura.\nAta o de agora pagamos polo subministro e a depuración, cando se nos prestan eses\nservizos. Con esta lei amais de pagar polo servizo, pagaremos polo ben, a auga pasa a ter un prezo.\nTodas as augas sexan de subministro público ou dos veciños, da superficie ou do subsolo, nazan en\nfinca pública ou privada, incluso a da chuvia e a do mar, de aproveitarse haberá que pagar un\nAugas de Galicia que funciona segundo o dereito privado e é xuridicamente unha S.A.,\nconvertendo a esta empresa na “administración única e ordinaria da política de augas en Galicia,\ndándolle todas as competencias que nesta materia lle corresponde á Administración da\nÁ vista dos plans de axustamento estrutural dirixidos polo FMI e o Banco Mundial, que se\nestán a aplicar en cada vez máis lugares de Europa provocando unha histórica recesión dos\ndereitos sociais adquiridos durante as últimas décadas, a Lei de Augas senta as bases para a\ntransferencia futura do “capital auga” a calquera transnacional, coa máis que posíbel privatización\nLimita a autonomía municipal, obrigando aos concellos a actuar ao servizo da empresa\nAugas de Galicia, coa obriga de cobrar o canon, sometendo a planificación urbanística a seu\nditame, supervisando a administración local nas competencias propias en materia de augas,\nquitando a potestade de dar permiso de obras cando as acometa a empresa Augas de Galicia.\nA Directiva 2000/60/UE, di textualmente ao inicio:“A auga non é un ben comercial como os\ndemais, se non un patrimonio que hai que protexer, defender e tratar como tal”, polo que a Lei de\nAugas de Galicia é contraria ao espírito desta Directiva ao nomear como administración única en\nmateria de augas a unha empresa de dereito privado, que funciona segundo as leis do libre\ncomercio. Amais esta Directiva comunitaria obriga a protexer as augas pero non a establecer un\ncanon polo uso delas.\nAsemade, Nacións Unidas aprobou o 28 de xullo de 2010 o proxecto de resolución\nA/64/L.63/Rev.1, na que “Declara o dereito á auga potábel e o saneamento como un dereito\nhumano esencial para o pleno goce da vida e de todos os dereitos humanos”. Os dereitos humanos\nnin se compran nin se venden, e moito menos deben ser suxeito de negocios.